Ir-Regolament tal-Kummissjoni (KE) Nru 1183/2003
tat-2 ta’ Lulju 2003
li temenda ir-Regolament (KE) Nru. 1623/2000 li tistabbilixxi regoli detaljati li jimplimentaw ir-Regolament tal-Kunsill (KE) Nru. 1493/1999 dwar l-organiżazzjoni komuni fis-suq ta’ l-inbid f’dawk li huma mekkaniżmi tas-suq
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organiżazzjoni komuni tas-suq ta’ l-inbid [1], kif emendat bir-Regolament (KE) Nru. 806/2003 [2], u partikolarment l-Artikolu 33 tiegħu,
Billi:
(1) Għad-distillazzjoni ta’ l-inbid għall-produzzjoni ta’ alkoħol li jista’ jinxtorob, li ssir fil-Komunità kull sena, il-produtturi jridu jikunsinjaw l-inbid tagħhom għad-distillazzjoni u id-distillaturi jridu jiddistillaw l-inbid qabel id-data indikata.
(2) Il-faċilitajiet publiċi tal-ħżin f’xi uħud mill-Istati Membri huma mimlija u b’hekk l-awtoritajiet publiċi ma jistawx jaċċettaw il-kunsinja ta’ l-alkoħol mid-distillaturi, bil-konsegwenza illi l-imħazen ta’ xi uħud mid-distillaturi huma ukoll mimlijin. In-nuqqas ta’ spazzju għall-ħażna ma tħalliehomx jaċċettaw il-kunsinji ta’ inbid għad-distillazzjoni f’alkohol li jista’ jinxorob sad-data indikata fir-Regolament tal-Kumissjoni (KE) Nru. 1623/2000 [3], kif emendat bir-Regolament (KE) Nru. 625/2003 [4].
(3) Biex din is-sitwazzjoni tiġi ikkoreġuta, id-data sa meta l-inbid jrid jiġi ikkunsennjat għad-distillazzjoni u id-data sa meta l-inbid jrid jiġi distillat għandha tiġi postposta b’ xhar u nofs.
(4) Ir-Regolament (KE) Nru 1623/2000 għandu jiġi emendat skond ma ntqal hawn fuq.
(5) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għall-Inbid,
ADOTTAT DAN IR-REGOLAMENT:
Artikolu 1
L-Artikolu 63a tar-Regolament (KE) Nru. 1623/2000 huwa b’dan emendat b’dan li ġej:
(a) it-tieni subparagrafu li ġej għandu jkun miżjud mal-paragrafu 8:
"Għas-sena ta’ l-inbid 2002/03 id-data fl-ewwel subparagrafu għandu jkun il-31 ta’ Awissu tas-sena ta’ l-inbid ta’ wara.";
(b) it-tieni subparagrafu li ġej għandu jkun miżjud mal-paragrafu 10:
"Għas-sena ta’ l-inbid 2002/03 id-data fl-ewwel subparagrafu għandu jkun il-15 ta’ Novembru tas-sena ta’ l-inbid ta’ wara."
Artikolu 2
Dan ir-Regolament għandu jidħol fis-seħħ fil-ġurnata ta’ wara l-pubblikazzjoni fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta’ Lulju 2003.